text: Undgå at trafikprop giver feriestop 
  09 oktober 2014 kl. 07.59
  Efterårsferien blæser ind i kalenderen, og det giver tæthed på vejene, advarer Vejdirektoratet.
  Ferietrafikken starter allerede fredag den 10. oktober om eftermiddagen og fortsætter hen over hele weekenden. Lørdag er udråbt til den største rejsedag, og specielt vejene mod grænsen kan blive fyldt godt op.
  Derfor er det en god idé at køre i god tid og på de mindst trafikerede tidspunkter som morgen og aften, råder Vejdirektoratet.
  Hjemturen byder også på travle veje, hvis du vælger at rejse hjem lørdag den 18. oktober og søndag den 19. oktober. Til gengæld kan bilisterne, som ikke holder efterårsferie, glæde sig over mindre trafik og hurtigere rejsetid fra mandag til fredag i uge 42.
  God tur!
  Se kortet over de strækninger, hvor du og bilen skal være ekstra opmærksomme
  Se flere gode råd på Vejdirektoratets hjemmeside
  Følg den aktuelle trafik her
  